Գոթերեն

Գոթերեն, գոթերի լեզուն։ Պատկանում է հին գերմանական լեզուների արևելյան խմբին։ Ունեցել է երկու բարբառ՝ օստգոթական ն վեստգոթական։ Կենդանի լեզու է եղել մինչև XVI դարը։ Գրավոր հնագույն հուշարձանները մեզ են հասել գոթերի մերձսևծովյան բնակության ժամանակներից։ Դրանցից կարևորագույնը Արծաթյա կոդեքսն է (մ. թ. V-VI դարերում)՝ թարգմանություն Ավետարանից, որը վերագրվում է գոթական եպիսկոպոս Վուլֆիլային։ Կարծում են, որ նույն անձնավորությունն էլ ստեղծել է գոթական այբուբենը՝ նրա հիմքում դնելով հունարենը, մասամբ՝ լատինական այբուբենը, նաև ռունյան գիրը։ Գոթերենը մեծ հետաքրքրություն է ներկայացնում գերմանական լեզուների պատմահամեմատական ուսումնասիրության համար։

Գերմանական լեզուներ
Լեզուներ այբբենական կարգով